Skeiðsrøðin byrjar tann 6. september í ár og endar í mai 2018. Ástøðiliga undirvísingin á skeiðnum verður mikukvøld frá kl. 18.15 til 21.30, meðan tann praktiski parturin verður skipaður í vikuskiftum. Skeiðsluttakarar hava møtiskyldu, og skeiðið endar við próvtøku. Umsóknarblaðið til ferðaleiðaraskeiðið er talgilt, og er at finna á hesi leinkju: innskriving. fo. Har verður tað útfylt og sent saman við neyðugum fylgiskjølum. Umsóknarfreistin er mánadagin 28. august kl. 12. Á Miðnámi í Vestmanna hava tey merkt stóran áhuga fyri skeiðnum, sum ferðavinnan eisini sigur seg hava stóran tørv á.